**Avlskrav for wheaten:**

1. Alle avlsdyr skal være mentalt og fysisk sunne og friske.  De skal ikke ha kjente, arvelige sykdommer.

2. Avlsdyr skal være stilt ut på offisiell utstilling med oppnådd Excellent premiegrad, i Juniorklasse, Unghundklasse eller åpen klasse, som minimumskrav.

3. Avlsdyr skal være frirøntget for HD (hofteleddsdysplasi).

 Anbefalingene gjelder også om du går i tankene å avle på din wheaten terrier.

**Avlsanbefalninger for wheaten:**

**Balanse:** Det viktigste er og ikke å henge seg opp i en faktor men å fokusere på hundens helhet når man skal avle(helse, temperament og eksteriør)

**Utvalg av avlsdyr**: For å ta vare på rasens sunnhet bør vi spre avlen på så mange ulike individer som mulig. Regelen er at en hund ikke bør ha mer enn 30-35 valper etter seg. Dette gjelder også hannhunder. Det oppfordres til ikke å gjøre paringer med hannhund som har mange kull etter seg fra før.

Se heller etter om hannhunden du liker har en bror eller halvbror som kan brukes i stedet.

**HD**: HD forårsakes av mange gener. I tillegg har miljøet stor betydning. Selv om HD er forholdsvis sjelden på wheaten, bør vi unngå at eventuelle arveanlegg sprer seg. Det anbefales at man i tillegg til å røntge foreldre, også røntge så mange søsken til avlsdyrene som mulig. Dette vil gi et bedre bilde av avlshundens genmateriale.

**Utstilling:** Det anbefales å stille ut hunden flere ganger for forskjellige dommere før paring. Dette vil gi et bedre bilde av hundens kvaliteter.

**PLN**: Nyresykdommen Protein Loosing Nephropati finnes på rasen, og en stor del av våre hunder bærer

Gener som kan medvirke til utvikling av sykdommen. Vi anbefaler at oppdrettere undersøker linjer for å unngå å doble på hunder som har gitt PLN. Svenske wheaten terrier klubben har laget en liste over hunder som har gitt sykdommen.

PLN og PNP forekommer pga. nyresykdom.

**PNP**: Nyresykdommen Progressiv nephropati finnes på vår rase. Den har dødelig utgang for de individer som rammes.

Hunder med PNP får ofte symptomer som økt drikkelyst og hyppigere urinering. Hunder kan også få symptomer som diare,

Og de har ofte nedsatt matlyst.

Eiere av avlshund bør sjekke om PNP har forekommet i hundens slekt (søsken, foreldre og besteforeldre),  
dette finnes det også liste på hos svenske wheaten terrier klubben. Samtidig er vi klar over at det trolig finnes mange mørketall, og man kan aldri være helt sikre på at det ikke finnes verken PLN eller PNP på linjene.

Det finnes mer detaljert informasjon om PLN og PNP på den amerikanske wheaten terrier klubbens hjemmeside.

**Innavl:** Både forskning og erfaring viser at innavl over flere ledd gir problemer for en rase (sykdom og/eller mentale forstyrrelser). Det er derfor svært viktig for rasen at innavlsprosenten holdes så lav som mulig. NKK's nettside/Dogweb har et greit redskap for å beregne innavlsprosenten for en tenkt parring.

Gjennomsnittlig innavlsprosent for rasen som helhet bør holdes under 2,5% regnet på fem ledd bakover, og alle oppdrettere oppfordres sterkt til å bidra til dette.